Plávanie 24 hodín v otvorenej vode

Preteky v **plávaní 24 hodín v otvorenej vode** (oficiálny názov je *24-hodinovka – festival vytrvalostného plávania v otvorenej vode*, skrátene tu *24-hodinovka)* sú jedným z amatérskych 24-hodinových plaveckých podujatí na Slovensku. Sú však jediným plaveckým podujatím v otvorenej vode (angl. *open water*, skrátene *OW*), sú verejne dostupné (po registrácii a s účastníckym poplatkom), pravidelne sa konajú v júni a začínajú sa na poludnie v sobotu (12:00) a končia na poludnie v nedeľu.

## O pretekoch
Usporiadateľom pretekov je otužilecký klub ĽADOVÉ MEDVEDE Veľká voda, občianske združenie (OZ). Sloganom podujatia je text *Plávame vo dne v noci*.

## História
Prvá súťaž *24-hodinovky* prebehla 26.27. júna 2021 a konala sa na Veľkom jazere Rovinka v katastri obce Rovinka. Celkove sa jej zúčastnilo 69 plavcov/plavkýň, z toho 18 osôb súťažilo jednotlivo a 51 osôb plávalo v desiatich štafetách, celková odplávaná vzdialenosť bola 839,5 km. Ročníky 2022 a 2023 sa konali na jazere Nové Košariská v katastri obce Dunajská Lužná. Prehľad základných údajov o doterajších ročníkoch  24-hodinovky je v tabuľke nižšie.

## Lokality pretekov a ich zázemie
Obe jazerá vznikli ako štrkoviská a sú známe svojou krásnou priehľadnou vodou. Obe majú na brehu lúku na stanovanie účastníkov pretekov a na parkovanie karavanov či obytných prívesov, parkoviská pre osobné automobily sú k dispozícii. Blízke bufety zabezpečujú stravovanie poskytnuté v rámci účastníckych poplatkov ako aj iné stravovanie podľa výberu hostí. Obe lokality majú vlastné toaletné zázemie. V júni sa teploty vody v uvedených jazerách pohybujú v rozmedzí 18 až 22 °C. Súťaž prebieha na dvoch okruhoch. Nočný okruh je vymedzený tromi veľkými osvetlenými bójami.

Poznámka*: pre búrku pred polnocou bola v čase 0:00-04:00 súťaž prerušená, a teda súťažný čas bol v 4. ročníku (2024) celkove len 20 hodín.
## Kategórie v súťaži
24-hodinovka sa koná v kategóriách jednotlivcov a v kategóriách štafiet. Štafety  plávajú podľa pravidiel kontinuálne 24 hodín. Muži a ženy súťažia v dvoch vekových kategóriách mladší (-ie) muži/ženy sú plavci/plavkyne do 50 rokov, súťažiaci jednotlivci vo veku 50+ patria do kategórií starší (-ie) muži/ženy. Kategória juniorov je vyhradená pre chlapcov/dievčatá vo veku do 18 rokov. Plavecké štafety môžu byť mužské, ženské alebo zmiešané (mix, t.j. muži aj ženy), a to v počte 4, 5 alebo 6 osôb, teda celkovo sa v súťaži môže objaviť 6 kategórií štafiet.

## Plavecký režim a špecifické pravidlá 24-hodinovky
* Každý súťažiaci jednotlivec má čipový náramok, nie je určený spoločný štartovací čas a rozvrh plávaní si určujú plavci sami: o ich poradí v kategórii rozhoduje celková dĺžka zaplávaných celých okruhov za 24 hodín. Plavecký okruch môže jednotlivec  opustiť v priestore depa kedykoľvek s tým, že to oznámi aj rozhodcovi v depe. Pre pokračovanie v plávaní vojdú z priestoru depa do okruhu príslušnej plavby a plávajú - počet a dĺžka výstupov plavca z depa nie je obmedzená.

* Základným pravidlom pre štafety je, aby počas celej 24-hodinovej súťaže plával (bol na trase) vždy jeden člen štafety s tým, že členovia štafety si pri priestore depa odovzdávajú čipový náramok. Doba pobytu jedného plavca štafety vo vode nie je na trase plávania stanovená a striedanie plavcov štafety nie je stanovené vopred nahláseným poradím (je ľubovoľné). Počet plaveckých štafiet nie je limitovaný - limitovaný býva len celkový počet zúčastnených plavcov (max. 150), 

* Súťažný okruh (denný aj nočný v ročníkoch 2023-2024) bol vymedzený orientačnými veľkými bójami, ktoré sa oboplávali po ľavej ruke. V prípade, že si plavec/plavkyňa oboplával orientačnú bóju po pravej ruke (t.j. skráti si trať), je plavec alebo jeho štafeta penalizovaná anulovaním jedného celého okruhu (denného 1200m alebo nočného 300 m). Ak by taký plavec alebo štafeta toto pravidlo porušil trikrát, je plavec alebo jeho štafeta diskvalifikovaná (DSQ).

* Každý plavec musí plávať s plaveckou bójkou v dennom aj nočnom okruhu a na nočnom okruhu musí byť táto bójka osvetlená alebo musí mať plavec samostatné svetelné signalizačné zariadenie na hlave. Porušenie tohto pravidla znamená DSQ.

* Neoprénové oblečenie či nejaké plavecké doplnky (napr. plutvy) nie sú povolené (DSQ). Povolené sú čiapky z akéhokoľvek materiálu, hodinky a obuv, ktorá chráni plavca pri vstupe a výstupe z vody (tenký materiál - nie je povolený neoprén).

* Všetky konkrétne informácie týkajúce sa vypísanej 24-hodinovky sú obsiahnuté vo vopred zverejnených propozíciách pretekov (v   je príklad z roku 2024).

## Galéria 24-hodinoviek

Súbor:2021-24h-OW (1) plagát 1. ročníka pretekov.jpg|Plagát 1. ročníka 24-hodinovky v otvorenej vode
Súbor:2021-24h-OW (2) štart, cieľ a depo 1. ročníka (2021).jpg|Štart, cieľ a depo 1. ročníka (2021)
Súbor:2022-24h-OW (1) panoráma miesta 2. ročníka plávania 24h.jpg|Panoráma miesta 2. ročníka (2022)
Súbor:2022-24h-OW (2) nočné plávanie (2. ročník).jpg|Nočné plávanie (2022)
Súbor:2023-24h-OW (1) panoráma 3. ročníka plávania 24h.jpg|Panoráma 3. ročníka plávania 24h (2023)
Súbor:2023-24h-OW (2) priebeh pretekov.jpg|Priebeh pretekov (okrajová bója)
Súbor:2023-24h-OW (3) striedanie členov štafety.jpg|Striedanie členov štafety (odovzdanie čipu+čapice)
Súbor:2023-24h-OW (4) prepnutie časomiery na nočné plávanie.jpg|Prepnutie časomiery na nočné plávanie
Súbor:2023-24h-OW (5) prvé plavkyne na nočnom okruhu.jpg|Prvé plavkyne na nočnom okruhu
Súbor:2023-24h-OW (6) záchranná loď.jpg|Stop lodí (záchranárska, rozhodcovská, pomocná)
File:24 hodín plávania v otvorenej vode - registrácia na súťaž 2024.jpg|thumb|registrácia na súťaž 2024
File:24 hodín plávania v otvorenej vode -.jpg|thumb|oprava plaveckej brány po búrke 2024 (o 02.40)
File:24 hodín plávania v otvorenej vode 2024 - štart štafiet o 04.00 hod.jpg|thumb|pokračovanie štafiet 2024 o 04.00 hod. (po prerušení súťaže)
File:24 hodín plávania v otvorenej vode 2024 - absolútni víťazi.jpg|thumb|absolútni víťazi 2024 v súťaži  žien /  mužov
File:Detail-IMG 20240616 133418=winRelay2024(white)=.jpg|thumb|24 hodín plávania v otvorenej vode - víťazná štafeta 2024 (4 biele tričká)


## Referencie

Kategória:Plávanie na Slovensku